**Приложение № 5**

към чл. 4, ал. 1, (Ново – ДВ, бр. 12 от 2016 г., в сила от 12.02.2016 г.)

**ДО**

**ДИРЕКТОРА НА РИОСВ Пловдив**

**У В Е Д О М Л Е Н И Е**

**за инвестиционно предложение:**

ПОДРОБЕН УСТРОЙСТВЕН ПЛАН (ПУП)– ПЛАН ЗА РЕГУЛАЦИЯ И ЗАСТРОЯВАНЕ (ПРЗ) ЗА СМЯНА ПРЕДНАЗНАЧЕНИЕТО НА ЗЕМЕДЕЛСКА ЗЕМЯ ЗА НЕЗЕМЕДЕЛСКИ НУЖДИ С ЦЕЛ:  **НОВО ЖИЛИЩНО ЗАСТРОЯВАНЕ НА 5 БР. ЖИЛИЩНИ СГРАДИ в** **поземлен имот с идентификатор 40004.14.26, местност „Кошарата“, с. Крумово, община Родопи**

от

**К. Запрянова**

**УВАЖАЕМИ ГОСПОДИН ЙОТКОВ,**

Уведомяваме Ви, че Запрянова има следното инвестиционно предложение:

**Изготвяне на** **ПУП-ПРЗ с ЦЕЛ** **НОВО ЖИЛИЩНО ЗАСТРОЯВАНЕ НА 5 БР. ЖИЛИЩНИ СГРАДИ в поземлен имот с идентификатор 40004.14.26, местност „Кошарата“, с. Крумово, община Родопи**

**Характеристика на инвестиционното предложение:**

1. **Резюме на предложението**

**Ново инвестиционно предложение.**

(посочва се характерът на инвестиционното предложение, в т.ч. дали е за ново инвестиционно предложение, и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)

**Инвестиционното предложение е във връзка с промяна статута на земеделска земя на ПИ** **с идентификатор 40004.14.26, местност „Кошарата“, с. Крумово, община Родопи с площ от 4004 кв.м. за изграждането на 5 бр. жилищни сгради.**

Реализирането на жилищните сгради ще стане съгласно предвижданията на влязъл в сила ПУП-ПРЗ и изготвени работни проекти при спазване на ограничителната линия на застрояване.

Съгласно приложената скица, издадена от СГКК- Пловдив № 15-425082-23.04.2024 г. ПИ с идентификатор 40004.14.26 е с начин на трайно ползване: нива.

1. **Описание на основните процеси**,

(капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.); предвидени изкопни работи, предполагаема дълбочина на изкопите, ползване на взрив:

Възложителят възнамерява да реализира настоящето инвестиционно предложение в гореописания имот с идентификатор 40004.14.26 с площ 4,004 дка и настоящ начин на трайно ползване „нива“.

Ще се изградят 4 бр. еднофамилни жилищни сгради, всяка от които ще бъде с кота корниз до 10 метра, със застроена площ до 200 кв.м. и с функции съгласно отреждането на парцела - за жилищно строителство. Предвижда се строителството да е по традиционен монолитен начин. Конструктивната система ще е скелетно-гредова, като основните носещи елементи са: стоманобетонови плочи, греди, колони и стоманобетонови шайби за поемане на земетръсно въздействие. Всички фасадни и преградни неносещи стени ще се изпълнят с керамични блокове. Изолации и дограма - съобразно актуалните нормативни изисквания.

Ще бъде извършено подходящо озеленяване на комплекса с ниска и висока растителност, съгласно проект по част „ландшафтен дизайн и озеленяване“.

Ще бъдат спазвани изискванията на Наредба №2 от 22.03.2004г. за минималните изисквания за здравословни и безопасни условия на труд.

Временните дейности по време на строителството ще бъдат развити изцяло върху имота. Теренът е достатъчен за извършване на предвидените дейности и не се налага да бъдат използвани допълнителни площи, извън наличната площ на ПИ с идентификатор 40004.14.26 с. Крумово.

Инвестиционното предложение не е свързано с производствена дейности и няма вероятност изграждането и експлоатацията на обекта да доведе до риск от аварии или бедствия.

Предвид характера и мащаба на инвестиционното предложение не се очаква значим риск от инциденти, аварии и/или бедствия за околната среда и здравето на хората**.**

**3**. **Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение**, необходимост от издаване на съгласувателни/разрешителни документи по реда на специален закон; орган по одобряване/разрешаване на инвестиционното предложение по реда на специален закон:

Инвестиционното предложение няма взаимовръзка и/или кумулиране с други съществуващи и/или одобрени инвестиционни предложения.

**4.** **Местоположение:**

(населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)

Поземлен имот с идентификатор 40004.14.26, местност „Кошарата“, с. Крумово, община Родопи . За транспортен достъп ще се използува наличен общински път северно от имота. Не се налага нова транспортна връзка.

**5**. **Природни ресурси, предвидени за използване по време на строителството и експлоатацията**:

(включително предвидено водовземане за питейни, промишлени и други нужди – чрез обществено водоснабдяване (ВиК или друга мрежа) и/или от повърхностни води, и/или подземни води, необходими количества, съществуващи съоръжения или необходимост от изграждане на нови)

Основни суровини и строителни материали, които ще се употребяват при изграждане на обекта са: тухли, инертни материали /пясък, баластра, чакъл, трошен камък/; бетонови и варови разтвори, мазилки и смеси; дървен материал; метални конструкции и арматурно желязо; PVC, PE-HD и PP тръбопроводи; облицовъчни и изолационни материали.

Водоснабдяване за битови нужди:

Съгласно приложеното становище на „ВиК“ ЕООД Пловдив техническа възможност за водоснабдяване има чрез реализиране на водопроводна връзка, която ще се захрани от уличен водопровод по ул. „Здравец”.

Електроснабдяването на обекта ще се извърши чрез присъединяване към съществуващата електроразпределителна мрежа.

**6**. **Очаквани общи емисии на вредни вещества във въздуха по замърсители**:

Предлаганото инвестиционно предложение няма да генерира вредни емисии във въздуха, водите и почвата. Климатизацията и отоплението на бъдещия обект ще става чрез съвременни електрически уреди на термопомпен принцип или пелетни камини.

**7.** **Отпадъци, които се очаква да се генерират, и предвиждания за тяхното третиране**:

По време на фазата на строителството основният вид отпадъци, които ще се образуват са строителните. Събирането, съхранението, транспортирането и обезвреждането на отпадъците ще се извършва в съответствие с изискванията на Закона за опазване на околната среда и Закона за управление на отпадъците.

Съгласно чл. 18, ал. 1 от ЗУО третирането и транспортирането на отпадъците от строителните площадки и при разрушаване или реконструкция на сгради и съоръжения се извършват от притежателите на отпадъците, от изпълнителя на строителството или разрушаването или от друго лице въз основа на писмен договор. Чл. 18, ал. 2 от ЗУО изисква кметът на общината да определя маршрута за транспортиране на отпадъците и инсталацията/съоръжението за третирането им. Строителни отпадъци ще се събират на отделена за целта площадка и ще се извозват на депо за строителни отпадъци посочено от Общината.

Сметосъбирането и сметоизвозването на формираните по време на експлоатацията на 5 бр. жил. сгради основно битови отпадъци, ще се извършва от фирмата по сметосъбиране, обслужваща община Родопи.

**8**. **Отпадъчни води**:

(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)

Формираните от жилищата битово-фекалните води ще се отвеждат в оразмерени водоплътни ями с последващо извозване до ПСОВ в региона.

**9**. **Опасни химични вещества, които се очаква да бъдат налични на площадката на предприятието/съоръжението:**

(в случаите по чл. 99б ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)

Не се очаква наличие на опасни вещества във вид и количество съгласно приложение № 1 към Наредбата за предотвратяване на големи аварии и ограничаване на последствията от тях.